google/wiki40b huggingface dataset:
Dávid (biblická postava)

Biblia o Dávidovi

Počas Saulovej vlády hrozil Izraelu znovu vojenský konflikt s Filištíncami. 
Dávid nosieval jedlo svojim starším bratom, ktorí spoločne so Saulom počúvali posmešné reči filištínskeho hrdinu, obra Goliáša. Nikto z Izraelitov sa mu neodvažoval postaviť, a preto keď Dávid vyhlásil, že pôjde bojovať s Goliášom, Saul ho spočiatku odhováral. Nakoniec však súhlasil a obliekol Dávida do svojho vlastného panciera. Ale Dávid sa v ňom necítil dobre, vyzliekol Saulovu pancierovú zbroj a povedal, že pôjde bez nej. Dávid trafil Goliáša kameňom z praku presne do čela, pribehol k nemu a jeho vlastným mečom mu odsekol hlavu. Keď Filištínci videli, že ich najsilnejší hrdina je mŕtvy, zutekali z boja. Dávid týmto súbojom zaistil Izraelu víťazstvo.
Kráľ Saul z vďačnosti menoval Dávida veliteľom svojej armády a dal mu za ženu svoju mladšiu dcéru Míchal. Dávid zvíťazil v mnohých vojnách a jeho popularita medzi ľuďmi rástla až do tej miery, že Saul začal žiarliť a pokúšal sa ho zabiť. Saulov syn Jonatán ho na kráľovu nevraživosť upozornil, a tak Dávid uteká do divočiny.
Saul i jeho traja synovia Jonatán, Abinadáb a Malkišua padli v boji s Filištíncami. Po tejto udalosti sa v Hebrone zišli starší Izraela, aby Dávida s konečnou platnosťou vo veku 30 rokov potvrdili na tróne.
Dávid kraľoval vyše 40 rokov, z toho 7 rokov a 6 mesiacov v Hebrone a 33 rokov v Jeruzaleme. Mal 8 manželiek a viac než 18 detí,  tiež mal 80 konkubín, dožil sa 70 rokov a bol pochovaný v Jeruzaleme – meste Dávidovom. Po jeho smrti sa stal kráľom Judska a Izraela jeho syn Šalamún.
Dávid sa v Novom zákone uvádza aj v rodokmeni Ježiša Krista.
Uvádza sa ako patrón hudobníkov, spevákov, básnikov a baníkov.
Gréckokatolícka a pravoslávna cirkev si ho pripomínajú v nedeľu po Kristovom narodení.
Kompost

Kompost je organický materiál, ktorý bol rozložený a recyklovaný ako hnojivo a doplnok pre zlepšenie pôdy. Kompost je kľúčovou zložkou v ekologickom poľnohospodárstve.

Charakteristika

Kompost môže byť bohatý na živiny. Používa sa v záhradách, záhradníctvach alebo poľnohospodárstve. Kompost je sám o sebe v mnohých ohľadoch prínosom pre krajinu – ako kondicionér pôdy, hnojivo, prídavok k vitálnemu humusu alebo humínových kyselín a ako prírodné hnojivo pre pôdu. V ekosystémoch je kompost užitočný pre kontrolu erózie, rekultiváciu pôdy a vodných tokov, obnovu mokradí či na zákryv skládok. Organické zložky určené pre kompostovanie môžu byť alternatívne použité na výrobu bioplynu pomocou anaeróbnej digescie.

Vznik kompostu (kompostovanie)

Na najjednoduchšej úrovni si proces kompostovania vyžaduje vytvorenie hromady vlhkého organického materiálu (lístie, "zelený" potravinový odpad) a čas, za ktorý sa materiál rozloží do humusu, čo môže trvať niekoľko týždňov alebo mesiacov. Moderné, metodické kompostovanie je komplexný a niekoľkostupňový, pozorne monitorovaný proces s meranými množstvami objemu vstupov, ako sú voda, vzduch a na uhlík a dusík bohaté materiály. Proces rozkladu je podporovaný drvením rastlinnej hmoty, pridávaním vody a zabezpečením riadneho vetrania pravidelným otáčaním zmesi. Červy a plesne ďalej rozkladajú tento organický materiál. Aeróbne baktérie riadia chemický proces premenou vstupov na teplo, oxid uhličitý a amoniak. Amoniak je následne baktériami, procesom nitrifikácie, zmenený do pre rastliny výživných dusitanov a dusičnanov.
Leófrón

Leófrón alebo Leofrón (starogr. Λεώφρων, Λεόφρων) bol tyran Rhégia a Zanklé v 5. storočí pred Kr.
Leofrón bol syn Anaxila, tyrana v Rhégiu. Podľa Dionýza z Halikarnasu sa stal jeho následníkom. Je preto pravdepodobné, že bol starším z dvoch Anaxilových synov, v mene ktorých ich regent Mikythos po smrti Anaxila vládol a neskôr na podnet syrakúzskeho tyrana Hieróna odstúpil. Diodoros, ktorý uvádza tieto udalosti sa nezmieňuje o menách synov Anaxila. Podľa toho istého autora ich vláda trvala šesť rokov (467 - 461 pred Kr.), na konci ktorej boli počas povstania zo svojej krajiny vyhostení. Rímsky historik Iustinus zaznamenal, že Leofrón viedol vojnu proti susednej Lokride.
Luigi Moretti uvádza, že Leofrón bol pravdepodobne na 78. olympijských hrách v roku 468 pred Kr. víťaz v jazdeckom preteku na koni (niektorí odborníci ol. víťazstvo Leofróna z Rhégia spochybňujú). V Olympii sa dostihy zaviedli na 33. hrách v roku 648 pred Kr. V týchto pretekoch väčšinou súťažil námezdný jazdec. Víťazný veniec si ale vždy odniesol iba majiteľ koňa. Leofrón je ako olympijský víťaz uvedený aj v byzantskom lexikóne Suda Podľa gréckeho spisovateľa Athénaia z Naukratidy jeho olympijské víťazstvo oslávil (na sklonku svojho života) oslavnou básňou (hymnom) Simónides z Keu.
Non-player character

NPC (ang. non-player character, non-playable character alebo non-player class – postava neovládaná hráčom) je postava v RPG hrách, ktorú nemôže ovládať hráč, ale pohybuje sa sama a väčšinou hráčovi poskytuje služby (obchod, tréning...) za ktoré musí zaplatiť, alebo zadáva hráčovi rozličné úlohy. Pojem NPC sa rozšíril hlavne vďaka MMORPG hrám, kde sa rozlišuje, či danú postavu ovláda hráč či systém.
Thelxión (syn Apida)

Thelxión (starogr. Θελξίων – Thelxión, lat. Thelxion) je v gréckej mytológii syn a nástupca sikyónskeho kráľa Apida.
Thelxión, podľa starovekého autora Hieronyma nastúpil na sikyónsky trón okolo roku 1947 pred Kr. Vládol 52 rokov  a ako píše historik Augustín z Hippa za jeho dlhého panovania vládli v krajine časy pokojné a šťastné. Po Thelxiónovi vládnu moc Sikyóne prevzal jeho syn Aigyros.
Arengosse

Poloha

Obec má rozlohu 62,48 km². Najvyšší bod je položený 102 m n. m. a najnižší bod 32 m n. m.

Obyvateľstvo

Počet obyvateľov obce je 708 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Nohant-Vic

Poloha

Obec má rozlohu 21,25 km². Najvyšší bod je položený 261 m n. m. a najnižší bod 175 m n. m.

Dejiny obce

Pôvodne je to galo-románske sídlisko. Vic sa nachádza bližšie k cestám, ktoré spájali Saint-Marcel (lat. Argentomagus), Châteaumeillant (lat. Mediolanum) a Ardentes. Časť Vic je staršia. Jej názov pochádza z lat. vicus, čo značí hrad. Starosta je menovaný prefektom. Miestna rada bola ustanovená v 1823. V obci sa nachádzajú dve dôležité stavby: Dom spisovateľky George Sand a kostol sv. Martina.

Obyvateľstvo

Počet obyvateľov obce je 483 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Úvrať (technika)

Uvrať piestových strojov

Pri piestových strojoch s vratným pohybom piesta označuje úvrať krajnú polohu piesta voči valcu. Piest týchto strojov vykonáva opakovaný priamočiary vratný pohyb, úvrate sú teda dve a vymedzujú pracovnú oblasť piesta. Vzdialenosť medzi úvraťami sa nazýva zdvih, a objem valca medzi úvraťami zdvihový objem. V špeciálnych prípadoch sa úvrate pre vzájomné rozlíšenie pomenúvajú.

Horná úvrať

Pre piestové stroje s kľukovým mechanizmom sa medzná poloha piesta najviac vzdialená od osi kľukového hriadeľa nazýva horná úvrať a označuje skratkou HÚ ( v angličtine top dead center - TDC). Definícia je relatívna voči osi kľukového hriadeľa, preto horná úvrať nemusí byť vždy umiestnená v najvyššej polohe (napríklad pri invertnom, ležatom alebo hviezdicovom motore).

Dolná úvrať

Ekvivalentne sa pre tieto stroje medzná poloha piesta najmenej vzdialená od osi kľukového hriadeľa nazýva dolná úvrať a označuje skratkou DÚ ( v angličtine bottom dead center - BDC).

Kinematické veličiny v úvrati

Pri práci piestového stroja je v úvrati okamžitá rýchlosť piesta nulová a zrýchlenie nenulové. Špeciálne pre piestové stroje s kľukovým mechanizmom pri predpoklade rovnomerného rotačného pohybu hriadeľa je absolútna hodnota zrýchlenia v úvrati najvyššia v porovnaní so zrýchleniami v ostatných bodoch dráhy piesta. Pritom platí, že zrýchlenia sú v úvratiach opačné a absolútna hodnota zrýchlenia v hornej úvrati je vždy vyššia ako absolútna hodnota v dolnej úvrati. Tento rozdiel je tým väčší, čím je menší pomer dĺžky ojnice k polomeru kľukového mechanizmu.
Bellegarde-en-Diois

Poloha

Bellegarde-en-Diois má rozlohu 26,04 km². Najvyšší bod je položený 1 406 m n. m. a najnižší bod 797 m n. m.

Obyvateľstvo

Bellegarde-en-Diois má 77 obyvateľov (2009).
Graf vývoja obyvateľstva:
Zdroje: INSEE
Skupenské teplo kondenzácie

Skupenské teplo kondenzácie (tiež skupenské teplo skvapalnenia) je teplo, ktoré odovzdá plyn pri skupenskom prechode na kvapalinu počas kondenzácie (skvapalnenia).
Veľkosť skupenského tepla kondenzácie je pre rovnakú látku rovnaká ako veľkosť skupenského tepla varu.
Teplo, ktoré prijme 1 kilogram látky sa nazýva merné skupenské teplo kondenzácie.
Vertaizon (obec)

Poloha

Obec má rozlohu 12,83 km². Najvyšší bod je položený 594 m n. m. a najnižší bod 306 m n. m.

Obyvateľstvo

Počet obyvateľov obce je 3 161 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Joan Sutherlandová

Životopis

V roku 1951, po víťazstve na austrálskej hudobnej súťaži Sun Aria (dnes Sydney Eisteddfod McDonald's Operatic Aria) v roku 1949, odišla študovať do Londýna na Royal College of Music. V Londýne získala angažmán v Covent Garden, kde debutovala v roku 1952 v Mozartovej Čarovnej flaute. V roku 1954 sa stal jej manželom dirigent Richard Bonynge. V roku 1961 debutovala postavou Lucie v Donizettiho Lucii z Lammermooru v MET v New Yorku a milánskej La Scale
Jej častým speváckym partnerom bol Luciano Pavarotti, ktorému pomohla v medzinárodnej kariére, keď ho v roku 1965 pozvala, aby spieval po jej boku Edgarda v Donizettiho Lucii z Lammermooru v Miami a sprevádzal ju aj na jej veľkom austrálskom turné.
S kariérou sa rozlúčila v roku 1990 v Sydney Opera House ako Margaréta z Valois v Hugenotoch od Meyerbeera a v galapredstavení Straussovho Netopiera v Covent Garden na Silvestra roku 1990 po boku Luciana Pavarottiho.
V roku 1997 vydala autobiografiu The autobiography of Joan Sutherland: A Prima Donna's Progress.
V roku 1978 jej britská kráľovná Alžbeta II. udelila čestný rytiersky titul Dame.
Elbasan (mesto)

Dejiny

Založenie mesta sa datuje do 1. storočia. Vtedy to bolo mesto rímske, nachádzalo sa na ceste Via Egnatia a najväčší význam v ňom malo veľké trhovisko. Ako postupne ríša strácala svoju silu a čelila stále častejším útokom Barbarov, bolo v 4. storočí rozhodnuté o vybudovaní hradu. O ďalších tisíc rokov neskôr, roku 1466, upravil osmanský sultán Methmet II. opevnenie, umiestnil tu významnú vojenskú posádku, a premenoval mesto na El Basan (slovensky pevnosť). Tento názov už mestu zostal až dodnes; a to aj napriek tomu, že roku 1836 Rešíd Paša pevnosť samotnú nariadil zbúrať. Staré mesto vybudovali Osmani s veľkým bazárom a tureckými kúpeľami. Na konci 17. storočia tu žilo okolo 2 000 obyvateľov.
Roku 1908 prebehli v meste veľké demonštrácie, keď práve tu sa rozhodlo, že sa bude namiesto arabského písma používať latinka. Po ďalších niekoľko rokov ešte proturecká majorita tvorila silnú opozíciu rodiacemu sa albánskemu štátu. V období prvej svetovej vojny mesto obsadili vojská Srbska, Rakúsko-Uhorska, Bulharska a Talianska.
Počas vlády kráľa Zoga I. tu vznikli prvé priemyselné závody na výrobu tabaku a alkoholických nápojov. Do druhej svetovej vojny a Hodžovho režimu však bol Elbasan ešte mestom čisto osmanského rázu. V 70. rokoch už začalo hospodárstvo stagnovať, vďaka spojenectvu socialistického Albánska a ČLR tu boli roku 1974 s pomocou práve Číny vybudované veľké železiarne, ktorých komíny sú najvyššie na Balkáne. Tie však tiež spôsobuje problematické znečistenie, s ktorým dnes mesto zápasí.
Usporiadanie automobilu

Princíp

Motor a jeho bezprostredné príslušenstvo tvoria značnú časť hmotnosti automobilu, ktorá je sústredená na malom mieste, preto výrazne ovplyvňuje polohu ťažiska automobilu. Umiestnenie ťažiska priamo ovplyvňuje tlak na jednotlivé nápravy. Ak je motor umiestnený bližšie k prednej náprave, je väčší tlak na prednú nápravu, ak je umiestnený vzadu, je väčší tlak na zadnú nápravu. Čím väčší tlak tlačí na nápravu, tým väčšiu adhéziu môžu pneumatiky pri zachovaní rovnakého rozmeru dosiahnuť. Od miery adhézie závisí ovládateľnosť vozidla v extrémnych podmienkach.
Winterthur

Geografia

Mesto leží na severozápadnom okraji Zürišskej vysočiny, severným smerom sa terén zvažuje k rieke Rýn. Mestom pretekajú rieky Eulach a Töss, nadmorská výška katastra mesta sa pohybuje od 393 do 687 m, 38,8 % z rozlohy zaberajú lesy.

Doprava

Winterthurom prechádza hlavná švajčiarska západovýchodná tepna spájajúca Sankt Gallen a Ženevu. Najdôležitejšie je spojenie s neďalekým Zürichom a jeho letiskom, zabezpečené vlakmi rôznych kategórií, ktoré spadajú do Zürišského integrovaného dopravného systému. Dopravu v meste zabezpečujú 3 trolejbusové a 9 mestských autobusových liniek.
Cesta III. triedy 2086 (Slovensko)

Priebeh

Cesta začína vo Višňovom, na križovatke s cestou III/2084 pri kostole. Vedie obcou popri potoku až na začiatok Višňovskej doliny.
Martin Miloš Braxatoris

Životopis

Syn Andreja Sládkoviča a Antónie rod. Sekovičovej. Študoval na gymnáziu v Banskej Bystrici, na evanjelickom lýceu a od 1882 teológiu v Bratislave, Rostocku a na univerzite v Lipsku. V roku 1887 bol vysvätený za kňaza. Ako kňaz pôsobil v Nadlaku, Liptovskom Mikuláši, Brezovej. Ako básnik tvoril pod vplyvom Hviezdoslavovej poézie, výrazne sa prezentoval ako autor detskej literatúry a redaktor mesačníka Noviny malých. Venoval sa aj prekladateľskej činnosti. Prekladal z ruskej, nemeckej a maďarskej literatúry.

Tvorba

V oblasti literatúry pre deti a mládež bola významná jeho redaktorská činnosť v mesačníku Noviny malých. Tvorba bola ovplyvnená dobovými názormi na prioritu výchovného aspektu v literatúre pre deti. Spolu s Jánom Detrichom preložil Dobrodružstva Toma Sawyera M. Twaina.
La Coudre (Deux-Sèvres)

Poloha

Obec má rozlohu 8,4 km². Najvyšší bod je položený 155 m n. m. a najnižší bod 88 m n. m.

Obyvateľstvo

Počet obyvateľov obce je 236 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Polopriama reč

Polopriama reč je prvok mikrokompozície, súčasť pásma rozprávača, tvorí prechod medzi autorskou rečou a nevlastnou priamou rečou. Funkčne sa zbližuje s nevlastnou priamou rečou, ale je tesnejšie zviazaná s autorskou rečou. Odlišujú sa od seba najmä kategóriou slovesnej osoby. Polopriama reč je v 3. osobe. Rozprávač však výpoveď presne nereprodukuje, ale iba referuje, čo sa povedalo.
Príklad: Emil darmo hovoril Galovi a strýcovi, že ani baran nemôže byť taký sprostý ako ...
Autorita (sociológia)

Autorita (z lat.) je uznaná alebo uznávaná schopnosť osoby, spoločnosti alebo inštitúcie pôsobiť na druhého s cieľom niečo dosiahnuť; autorita predpokladá slobodný súhlas toho, kto ju uznáva.
Autorita výslovne rešpektuje slobodu (na rozdiel od moci alebo nátlaku, ktorý ju buď obmedzuje alebo neguje). Autorita sa opiera buď o danú skutočnosť (že ten, kto sa vyznačuje autoritou, je umeleckým kritikom, vedcom, lekárom atď.), o dosiahnuté postavenie (učenca, učiteľa, mudrca atď.), úrad (kňaza, policajta, administrativneho pracovníka atď.).
Zdroj autority sa chápe podľa toho, aké významové útvary intervenujú v priebehu úvah o autorite, napr. v kresťanstve, kde ako ústredný intervenujúci významový útvar akejkoľvek úvahy vystupuje predstava alebo pojem Boha, sa zdroj autority odvodzuje od Boha.
Sanssat

Poloha

Sanssat má rozlohu 8,4 km². Najvyšší bod je položený 367 m n. m. a najnižší bod 249 m n. m.

Obyvateľstvo

Sanssat má 262 obyvateľov (2009).
Graf vývoja obyvateľstva:
Zdroje: INSEE
Anatolij Pavlovič Arcebarskij

Život

Po absolvovaní leteckého učilišťa v Charkove roku 1977 pokračoval v štúdiu v škole testovacích pilotov, pritom vykonával svoje povolanie vojenského letca. Bol zaradený do Kyjevského vojenského okruhu resp. Severokavkazského vojenského okruhu. V roku 1983 úspešne zakončil štúdium a odišiel študovať do Moskvy na Moskovský letecký inštitút (letecké inžinierstvo). Štúdium tu ukončil roku 1987. Medzitým pri štúdiu v rokoch 1985-1987 absolvoval základný kozmonautický výcvik. V roku 1991 absolvoval let do vesmíru. V Hviezdnom mestečku žil v rokoch 1988-1994. Po návrate z vesmíru nastúpil na štúdium na Vojenskú akadémiu Generálneho štábu, doštudoval roku 1996. V rokoch 1999-2003 bol poradcom pre vesmírne systémy pre Hlavný vojenský štáb Ruskej federácie v Moskve. Je ženatý.
Belfays

Poloha

Obec má rozlohu 3,2 km². Najvyšší bod je položený 980 m n. m. a najnižší bod 795 m n. m.

Obyvateľstvo

Počet obyvateľov obce je 103 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Káder Montreal Canadiens v sezóne 2006/07

V kádri klubu NHL Montreal Canadiens sa v sezóne 2006-07 objavili nasledujúci hráči:
Lasclaveries

Poloha

Obec má rozlohu 6,13 km². Najvyšší bod je položený 264 m n. m. a najnižší bod 171 m n. m.

Obyvateľstvo

Počet obyvateľov obce je 263 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Zlatý kompas

Dej

Jedenásťročná Lyra žije vo svete, kde má každý človek svojho démona – vlastnú dušu v zvieracej podobe, s ktorou je spätý neviditeľným putom. Lyra s démonom Pantalaimonom, ktorý na seba berie podoby rôznych zvierat, žije bezstarostným životom malej divošky až do chvíle, kým z jej okolia nezačnú miznúť deti. Keď zmizne aj Lyrin najlepší priateľ Roger, odvážne dievča sa rozhodne ho vyhľadať. Na ceste ju sprevádza zvláštny prístroj – alethiomer, ktorý tomu, kto s ním vie pracovať, odpovie na všetky otázky.
Antifos (syn Aigyptia)

Antifos (starogr. Ἄντιφος – Antifos) je v gréckej mytológii syn Aigyptia z Ithaky, spoločník ithackého kráľa Odysea v trójskej vojne a na jeho strastiplnej ceste do vlasti.
Antifos pochádzal z váženej ithackej rodiny. S ithackým kráľom Odyseom sa zúčastnil trójskej vojny a po vojne ho sprevádzal na ceste do vlasti. Návratu sa však už nedožil. Po pristátí na ostrove Kyklopov sa jeho družina rozhodla túto zem preskúmať. Odyseus si vybral dvanásť mužov a vošiel do najbližšej jaskyne, kde mali žiť tamojší obyvatelia, aby sa s jej majiteľom porozprával.
Jaskyňa však bola prázdna a tak čakali až do večera, keď sa objavil obludný jednooký Kyklop Polyfémos s čriedou oviec. Muži sa ho zľakli a ukryli sa, ale on ich spozoroval, keď zatarasil vchod do jaskyne. Kyklop nečakal a schytil dvoch Odyseových druhov, zjedol ich a ráno ďalších dvoch. Večer prišiel rad aj na Antifa, ktorý bol ale zjedený ako posledný, lebo duchaplný Odyseus ponúkol Polyféma vínom a opojený obor o chvíľu zaspal. Odyseus potom so svojimi druhmi zaostril obrov kyjak, položil ho do žeravého popola a vrazil mu ho do oka. Keď neskôr slepý Polyfémos vypúšťal svoje ovce na pašu, Odyseus a šiesti jeho druhovia sa zachránili priviazaní pod bruchami oviec.
La Meignanne

Poloha

Obec má rozlohu 23,39 km². Najvyšší bod je položený 99 m n. m. a najnižší bod 22 m n. m.

Obyvateľstvo

Počet obyvateľov obce je 2 118 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Martin Gamboš

Žilina

Gamboš debutoval za prvý tím Žiliny v zápase Fortuna ligy hranom 4. augusta 2018 proti Ružomberku. Žilina vonku prehrala 1–3. V základnej zostave Gamboš debutoval 5. mája 2019 v zápase s Dunajskou Stredou. Žilina doma prehrala 1–2. O týždeň neskôr Gamboš opäť nastúpil v základnej zostave a pri vonkajšej prehre 2–6 so Slovanom Bratislava dal prvý žilinský gól.

Spartak Trnava

2. augusta 2019 bolo oznámené, že Gamboš mieri zo Žiliny na hosťovanie do Spartaka Trnava do konca sezóny s opciou na trvalý prestup. Do zápasovej nominácie sa po prvýkrát dostal 11. augusta 2019 proti Pohroniu. Do hry nezasiahol, sedel len na lavičke náhradníkov.
Madridské spoločenstvo

Madridské spoločenstvo je jedno zo sedemnástich španielskych autonómnych spoločenstiev. Nachádza sa v geografickom strede Španielska na severe historického regiónu Nová Kastília. V oblasti žije približne 6,2 milióna obyvateľov, ktorí žijú hlavne v metropolitnej oblasti Madrid.
NHL 1996/1997

Sezóna 1996/1997 bola 80. sezóna NHL. Víťazom Stanley Cupu sa stal tím Detroit Red Wings. V tejto sezóne sa naposledy predstavil tím Hartford Whalers, ktorý sa následne presťahoval do Connecticutu a premenoval sa na Carolina Hurricanes.
Ivan Klíma

Biografia

Počas druhej svetovej vojny Klíma ako dieťa prežil tri roky v koncentračnom tábore Terezín. V roku 1956 vyštudoval český jazyk a literárnu veda na filozofickej fakulte Karlovej univerzity v Prahe. V rokoch 1963 – 1969 bol redaktorom časopisov Literární noviny, Literární listy a Listy. Po roku 1968 bo na zoznamu zakázaných autorov a pracoval ako zememerač, sanitár ale aj smetiar.
Daniel Padovský

Patronát

Daniel je vzývaný ženami, ktorých manželia sú na vojne. Je takisto vzývaný počas pôrodu a podobne ako Anton Paduánsky, pri hľadaní stratených vecí.
Jurajov dvor

Jurajov dvor (nem. Georgshof, maď. György-udvar) je miestna časť v Bratislave v mestskej časti Nové Mesto v okrese Bratislava III.
Nachádza sa medzi komunikáciami Vajnorská a Rožňavská, medzi ulicami Bojnická, Pri dvore a Magnetová. Na Magnetovej ulici sa nachádza štadión Istrochem.
Jurajov dvor bol pôvodne názov majera, na ktorom sa ešte v polovici šesťdesiatych rokov 20. storočia chovali kravy, kone a ďalšie zvieratá patriace na poľnohospodársku usadlosť. 
V susedstve majera (v smere na Vajnorskú) sa ešte v šesťdesiatych rokoch 20. storočia nachádzali prízemné domčeky.
Majer aj uvedené domčeky boli pred rokom 1980 zbúrané a stali sa parkovacími plochami pre autobusy bratislavskej mestskej dopravy.
Les Places

Poloha

Obec má rozlohu 1,93 km². Najvyšší bod je položený 173 m n. m. a najnižší bod 140 m n. m.

Obyvateľstvo

Počet obyvateľov obce je 72 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Coirac

Poloha

Obec má rozlohu 5,76 km². Najvyšší bod je položený 91 m n. m. a najnižší bod 48 m n. m.

Obyvateľstvo

Počet obyvateľov obce je 213 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Juraj Štefanka

Klubový hokej

S hokejom začínal v klube MHC Plastika Nitra, kde hrával v sezónach 1994/95 až 1998/99 . Ďalšie dva roky odohral v Slovane Bratislava. Následne pôsobil v českej hokejovej extralige. V ročníku 2001/02 hral za HC Energie Karlovy Vary, v ďalšom za HC Lasselsberger Plzeň. Nasledujúcu sezónu začal v Kladne, po desiatich zápasoch prestúpil do HC Vítkovice Steel. V závere základnej časti sezóny 2005/06 bol poslaný na hosťovanie do Znojma výmenou za Mareka Urama. Ďalšiu sezónu začal v ruskom Neftechimik Nižnekamsk, kde však odohral len 14 zápasov a prestúpil do českého klubu HC Oceláři Třinec. V priebehu play-off patril medzi najlepších strelcov súťaže.
Pred ročníkom 2008/09 prestúpil do HC Vítkovice, kde odohral dva roky. Ďalšiu sezónu začal v Slavii Praha, v jej priebehu prestúpil do BK Mladá Boleslav. Ďalší ročník pôsobil opäť vo Vítkoviciach, od sezóny 2012/13 hrá za francúzsky HC Rouen.

Reprezentácia

Juraj Štefanka reprezentoval na svetových šampionátoch v rokoch 2004, 2005 a 2009. Spolu odohral v slovenskej reprezentácii 55 zápasov, strelil 14 gólov. Nosil dres s číslom 20.
Tréner Ján Filc ho nominoval na MS 2009 vo Švajčiarsku.